**Priloga 3: OCENA SKLADNOSTI Z »NAČELOM, DA SE NE ŠKODUJE BISTVENO«**

**(angl. Do-No-Significant-Harm, DNSH)**

**v skladu s Smernicami organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji**

**Poenostavljen pristop**

Skladno z določbami člena 17 Uredbe o taksonomiji[[1]](#footnote-1) se ob upoštevanju življenjskega cikla proizvodov in storitev, ki se zagotavljajo z gospodarsko dejavnostjo, »načelo, da se ne škoduje bistveno« lahko razlaga v smislu bistvenega škodovanja šestim okoljskim ciljem, in sicer:

1. **blažitvi podnebnih sprememb**, kadar ta dejavnost privede do znatnih emisij toplogrednih plinov;
2. **prilagajanju podnebnim spremembam**, kadar ta dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;
3. **trajnostni uporabi in varstvu vodnih in morskih virov**, kadar ta dejavnost škoduje dobremu stanju ali dobremu ekološkemu potencialu vodnih teles, vključno s površinskimi in podzemnimi vodami, ali dobremu okoljskemu stanju morskih voda;
4. **krožnemu gospodarstvu, vključno s preprečevanjem odpadkov in recikliranjem**, kadar ta dejavnost privede do znatne neučinkovitosti pri uporabi materialov ali neposredne ali posredne rabe naravnih virov ali do znatnega povečanja nastajanja, sežiganja ali odlaganja odpadkov ali kadar lahko dolgoročno odlaganje odpadkov bistveno in dolgoročno škoduje okolju;
5. **preprečevanju in nadzorovanju onesnaževanja**, kadar ta dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti, ali
6. **varstvu in obnovi biotske raznovrstnosti in ekosistemov**, kadar je ta dejavnost bistveno škodljiva za dobro stanje in odpornost ekosistemov ali škodljiva za stanje ohranjenosti habitatov in vrst, vključno s tistimi, ki so v interesu Unije.

***Navodilo:***

Pri pripravi ocene skladnosti z DNSH je treba izhajati iz vodilnih načel, ki so opredeljena v Tehničnih smernicah EK[[2]](#footnote-2). V skladu s Tehničnimi smernicami EK se za ukrepe, ki nimajo predvidljivega vpliva na vse ali nekatere od šestih okoljskih ciljev oziroma je ta vpliv nepomemben, lahko uporabi poenostavljeni pristop.

*Poenostavljen pristop se lahko uporablja, če je izpolnjen vsaj eden od naslednjih kriterijev:*

1. *ukrep zaradi svoje narave nima predvidljivega vpliva na vse od šestih okoljskih ciljev oziroma je ta vpliv nepomemben,*
2. *ukrep se spremlja kot ukrep, ki 100-odstotno podpira cilje na področju podnebnih sprememb ali okoljske cilje v skladu s Prilogo I Uredbe (EU) 2021/1060 o skupnih določbah,*
3. *ukrep bodisi 100-odstotno podpira enega od šestih okoljskih ciljev ali bistveno prispeva k enemu od šestih okoljskih ciljev v skladu z določbami Uredbe o taksonomiji in Delegirane uredbe Komisije,*
4. *ukrep je po vsebini enak ukrepu, ki je bil ocenjen v okviru predhodne ocene PEKP in je opredeljen z morebitnimi omilitvenimi ukrepi v Tehničnih merilih za izbor projektov za ocenjevanje DNSH,*
5. *ukrep je po vsebini enak ukrepu, ki je že bil vsebinsko ocenjen v okviru Načrta za okrevanje in odpornost (v nadaljevanju NOO), zanj pa so določeni morebitni omilitveni ukrepi, ki se upoštevajo pri njegovi implementaciji.*

|  |  |  |
| --- | --- | --- |
| **Naziv operacije:** |  | |
| **Naziv vlagatelja:** |  | |
| **Ime in priimek odgovorne osebe vlagatelja:** | |  |

**Specifični cilj RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad)**

Naziv ukrepa: Neinfrastrukturni ukrepi trajnostne mobilnosti na horizontalni ravni - Regionalni centri mobilnosti (RCM)

**Opis ukrepa:**

V okviru neinfrastrukturnih ukrepov trajnostne mobilnosti na horizontalni ravni je predvidena vzpostavitev in delovanje regijskih centrov mobilnosti (v nadaljnjem besedilu: RCM) za promocijo in razvoj trajnostne mobilnosti v regijah. Pilotni projekt vzpostavitve in delovanja RCM v šestih razvojnih regijah, ki je trenutno še v teku, že izkazuje pozitivne učinke na upravljanje regionalne trajnostne mobilnosti. Na podlagi teh izkušenj je v okviru dogovora načrtovano sofinanciranje delovanja RCM kot demonstracijskih projektov slovenskih razvojnih regij. Podprti demonstracijski projekti bodo preverili uporabnost in smiselnost kontinuiranega delovanja in sistemskega financiranja RCM v Republiki Sloveniji.

Ključne naloge RCM so:

1. podpora pri celostnem prometnem načrtovanju na regionalni ravni;
2. podpora nacionalni koordinaciji Evropskega tedna mobilnosti;
3. podpora nacionalnemu kolesarskemu koordinatorju;
4. podpora nacionalni družbi za upravljanje javnega potniškega prometa;
5. komunikacija s ključnimi deležniki o trajnostni mobilnosti: občani in občinami;
6. podpora občinam in ministrstvu, pristojnem za prometno politiko (tj. Ministrstvo za okolje, podnebje in energijo) pri izvajanju aktivnosti na področju trajnostne mobilnosti.

*Ukrep zaradi svoje narave nima predvidljivega vpliva na vse od šestih okoljskih ciljev oziroma je ta vpliv nepomemben. Ukrep izpolnjuje kriterij (a) iz poglavja 2 Splošne usmeritve za ocenjevanje skladnosti ukrepov z DNSH (Smernice OU za uporabo načela DNSH pri izvajanju Programa EKP 2021-2027).*

Tabela 1: Povzetek ocene skladnosti operacije z načelom DNSH

| *Ali je za okoljske cilje v nadaljevanju potrebna vsebinska ocena skladnosti ukrepa z načelom, da se ne škoduje bistveno?* | *DA* | *NE* | *Utemeljitev, če ste izbrali odgovor »NE«* |
| --- | --- | --- | --- |
| Blažitev podnebnih sprememb |  | X | Gre za neinfrastrukturni ukrep v okviru specifičnega cilja RSO3.2, za katerega se pričakuje, da že po svoji naravi nima predvidljivega negativnega vpliva na okoljske cilje, ki bi bil povezan z neposrednimi in primarnimi posrednimi učinki ukrepa v življenjskem ciklu, oziroma je ta vpliv nepomemben. |
| Prilagajanje podnebnim spremembam |  | X |
| Trajnostna raba ter varstvo vodnih in morskih virov |  | X |
| Krožno gospodarstvo, vključno s preprečevanjem odpadkov in recikliranjem |  | X |
| Preprečevanje in nadzorovanje onesnaževanja zraka, vode ali tal |  | X |
| Varstvo in ohranjanje biotske raznovrstnosti in ekosistemov |  | X |

*Oceno skladnosti operacije z načelom DNSH z navedbo omilitvenih ukrepov v tabeli 1 po potrebi ustrezno prilagodite/dopolnite glede na ukrepe, ki se bodo izvedli v okviru operacije.*

**Informacije o razpoložljivi dokumentaciji:**

|  |
| --- |
|  |

|  |  |  |
| --- | --- | --- |
| Datum: | Žig | Podpis odgovorne osebe vlagatelja:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. [UREDBA (EU) 2020/852 EVROPSKEGA PARLAMENTA IN SVETA z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088](https://eur-lex.europa.eu/legal-content/SL/TXT/HTML/?uri=CELEX:02020R0852-20200622) [↑](#footnote-ref-1)
2. [Obvestilo Komisije - Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost 2021/C 58/01](https://eur-lex.europa.eu/legal-content/SL/TXT/HTML/?uri=CELEX:52021XC0218(01)) [↑](#footnote-ref-2)